Thanachart P.M. Strategy – บล.ธนชาต
Thanachart P.M. Strategy - บล.ธนชาต ประจำวันที่ 29 มี.ค.60
29 มี.ค. 2560

Thanachart P.M. Strategy – บล.ธนชาต
 
ดอกเบี้ยในประเทศขึ้นช้ากว่าสหรัฐฯ “ซื้อ” หุ้นเช่าซื้อ + Micro finance + บัตรเครดิต
ดัชนี SET อยู่ที่ 1,577.55 จุด +0.83 จุด +0.05% ปริมาณซื้อขาย 18,508 ลบ.
 
แนวรับ : 1,573 / 1,568   แนวต้าน : 1,585
 
สรุปทิศทางและแนวโน้มตลาด
SET ยังไม่สามารถยืนเหนือ 1,580 จุด: SET ยังไม่สามารถยืนได้เหนือ 1,580 จุด เนื่องจากการขึ้นเครื่องหมาย XD ของ PTT เป็นปัจจัยกดดัน SET เกือบ 3 จุดวันนี้ ขณะที่ Downside risk ช่วงปลายเดือน มี.ค.จะจำกัดเนื่องจากการทำ window dressing รวมไปถึงการทำ short-covering หุ้นใหญ่ที่ขึ้นเครื่องหมาย XD ปลายเดือน มี.ค.-ต้นเดือน เม.ย สำหรับภาพระยะสัปดาห์ยังมอง upside จำกัดบริเวณ 1,580-1,595 จุด ที่เป็นเป้าหมาย relief rally เหมือนเดิม
กนง.มีแนวโน้มคงดอกเบี้ยจนถึง 4Q17 “ซื้อ” MTLS เราคาดว่าที่ประชุม กนง.วันนี้จะคงอัตราดอกเบี้ยที่ 1.50% เพื่อกระตุ้นเศรษฐกิจ และจะยังคงดอกเบี้ยที่ 1.5% ต่อไปจนถึง 4Q17 เป็นอย่างน้อย ทั้งนี้กลุ่มหุ้นเช่าซื้อ บัตรเครดิต และ Micro finance อย่าง TISCO KKP (ปันผลสูง 8.6% ปีนี้) KTC MTLS และ SAWAD เป็นกลุ่มหุ้นที่ได้รับผลดีจากแนวโน้มดอกเบี้ยต่ำส่งผลให้ Net Interest Margin  ทรงตัวในระดับสูงแนะนำ
ขณะเดียวกัน แนะนำ “ซื้อ” MTLS เป้าหมายพื้นฐาน 36.0 บาท จาก 1) ความต้องการสินเชื่อสูง และการขยายสาขาเชิงรุก 600 สาขาในปีนี้ เป็นปัจจัยสนับสนุนการเติบโตกำไร 60-57% ในปี 2017-18 2) บริหารต้นทุนได้ดี เป็นปัจจัยหนุน profit margin และ 3) ด้วยฐานทุนปัจจุบัน ไม่มีความเสี่ยงจากการเพิ่มทุน 1-2 ปีข้างหน้า
 
หุ้นที่น่าสนใจทางเทคนิค
BANPU “ซื้อ” ราคาหุ้นดีดขึ้นทะลุ Downtrend Line ของกรอบสามเหลี่ยมระยะกลาง ด้วยปริมาณการซื้อขายหนาแน่น สอดคล้องกับเครื่องมือ DI+ ชี้ตัด DI- ขึ้นและ MACD พลิกกลับมาเป็นบวกได้ มีแนวต้านแรกที่ 20.50 บาท และถัดไปที่ 21.00 บาท
TRUE “ซื้อ” ราคาหุ้นฟื้นตัวขึ้นทะลุแนวเส้นค่าเฉลี่ย 3 เดือนต่อ สอดคล้องกับเครื่องมือ MACD เป็นบวกชี้ขึ้นสนับสนุน มีโอกาสฟื้นตัวขึ้น เป็นจังหวะซื้อเก็งกำไร มีแนวต้านแรกที่ 6.70 บาท ผ่านได้มีแนวต้านถัดไปที่ 6.95 บาท
TNP “ซื้อ” ราคาหุ้นฟื้นตัวขึ้นยืนเหนือเส้นค่าเฉลี่ย 3 เดือน กำลังทดสอบ Downtrend Line ด้วยปริมาณการซื้อขายสูงกว่าปกติ สอดคล้องกับ MACD ชี้ขึ้นมีแนวโน้มเป็นบวก มีแนวต้านแรกที่ Downtrend Line 3.28 บาท และถัดไปที่ 3.48 บาท